
PËR PËRBËRJEN E KOMISIONEVE TË REGJISTRIMIT TË PËRGJITHSHËM TË NJËSIVE EKONOMIKE BUJQËSORE NË QARK

Në mbështetje të nenit 100 të Kushtetutës dhe të shkronjës “ç” të nenit 12 të ligjit nr. 10 201, datë 17.12.2009 “Për regjistrimin e përgjithshëm të njësive ekonomike bujqësore”, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

VENDOSI: 

Komisioni i regjistrimit të përgjithshëm të njësive ekonomike bujqësore në qark kryesohet nga kryetari i këshillit të qarkut dhe përbëhet nga:			 	 
- Prefekti									nënkryetar; 
- Përgjegjësi i zyrës së INSTAT-it në rrethin qendër qarku 			anëtar; 
- Drejtori i Drejtorisë Rajonale të Bujqësisë dhe Ushqimit, në qark 		anëtar;
- Drejtori i Drejtorisë së Policisë së Qarkut 	 				anëtar. 	 
 Ky vendim hyn në fuqi pas botimit në Fletoren Zyrtare.

